**სარჩევი**

1. ტენდერის მიზანი
2. შერჩევის პროცესის მიმდინარეობა
3. ტენდერით შესასყიდი საქონელის/მომსახურების სპეციფიკაციები
4. შერჩევის კრიტერიუმები და მოთხოვნები პრეტენდენტის მიმართ
5. სატენდერო წინადადება
6. პრეტენდენტის დისკვალიფიკაცია
7. კონფიდენციალურობა
8. სატენდერო წინადადების წარდგენა
   * + 1. **ტენდერის მიზანი**

სს „სამედიცინო კორპორაცია ევექსი“ („შემსყიდველი“) პრეტენდენტებს სთავაზობს გამოცხადებულ ტენდერში: „სასერვერო მეურნეობის (სერვერები სტორიჯები და ქსელური აპარატურა) კოლოკაციის მომსახურება“ - მონაწილეობასა და წინადადების წარმოდგენას.

წინამდებარე დოკუმენტის მიზანია, პრეტენდენტს განემარტოს შემსყიდველის მოთხოვნები და პირობები სრულყოფილი სატენდერო წინადადების წარსადგენად.

ტენდერში გამარჯვებულ პირთან მოხდება მომსახურების ხელშეკრულების გაფორმება 1 წლის ვადით.

* + - 1. **­­შერჩევის პროცესის მიმდინარეობა**

შერჩევა ჩატარდება შემდეგი განრიგით:

* პრეტენდენტებმა სატენდერო წინადადება უნდა წარმოადგინონ არაუგვიანეს 2018 წლის 12 სექტემბრის 18:00 საათისა.
* შემსყიდველი განიხილავს შემოსულ სატენდერო წინადადებებს და მოახდენს პრეტენდენტ/ებ/ის, წარმოდგენილი წინადადებების შეფასებასა და გამარჯვებული კომპანიის გამოვლენას, წინასწარ განსაზღვრული შერჩევის კრიტერიუმების მიხედვით.
* საჭიროების შემთხვევაში, შერჩეულ პრეტენდენტ/ებ/თან ჩატარდება დამატებითი მოლაპარაკებები.
* საბოლოო ეტაპზე გამარჯვებულ პირთან გაფორმდება ხელშეკრულება..
* ტენდერი განხორციელდება შემდეგ ვადებში:

ტენდერის გამოცხადება . . . . . . . . . . . . . . . . . . . . . . . . . .. . . . . . . . . . . . . . . . . . . . . . 16 აგვისტო 2018

სატენდერო წინადადებების მიღება . . . . . . . . . . . . . . . . . . . . . . . . . . . . . . . . . . . . . . 12 სექტემბერი 2018

გამარჯვებული პრეტენდენტ/ებ/ის გამოვლენა და შეტყობინების გაგზავნა. . . .17 სექტემბერი 2018

ხელშეკრულების გაფორმება . . . . . . . . . . . . . . . . . . . . . . . . . . . . . . . . . . . . . . . . . . . . .25 სექტემბერი 2018

შემსყიდველი იტოვებეს უფლებას, ტენდერის მიმდინარეობის ნებისმიერ ეტაპზე შეაჩეროს, შეწყვიტოს ან/და გამოაცხადოს ახალი ტენდერი პრეტენდენტ/ებ/თან წინასწარი შეთანხმების გარეშე, საკუთარი შეხედულებისამებრ.

ტენდერის შეჩერების / შეწყვეტის შესახებ ინფორმაციის მიღება პრეტენდენტ/ებ/ს შეეძლებათ სატენდერო განცხადების პორტალზე.

შემსყიდველი იტოვებეს უფლებას, გამარჯვებულთან ხელშეკრულების გაფორმებამდე გააფართოვოს ან შეცვალოს მოთხოვნები გასაწევ მომსახურებასთან/შესყიდვასთან დაკავშირებით, რის შესახებაც ინფორმაცია განთავსდება სატენდერო განცხადებების პორტალზე.

* + - 1. **ტენდერით შესასყიდი მომსახურების / საქონლის აღწერილობა / სპეციფიკაციები**

გასაწევი მომსახურების დეტალური აღწერილობა მოცემულია დანართ #1-ში - სასერვეროს კოლოკაციის სერვისის მოთხოვნები.

პრეტენდენტის შეთავაზება უნდა იყოს უფლებრივად და ნივთობრივად უნაკლო.

* + - 1. **შერჩევის კრიტერიუმები და მოთხოვნები მომწოდებლის მიმართ**

ტენდერში გამარჯვებული მომწოდებლის შერჩევა მოხდება შემსყიდველის მოთხოვნებთან შესაბამისობისა და წარმოდგენილი სატენდერო დოკუმენტაციის გათვალისწინებით.

სატენდერო წინადადების განხილვა მოხდება მხოლოდ სრულყოფილად წარმოდგენილი დოკუმენტაციის შემთხვევაში

**სატენდერო წინადადებები შეფასდება შემდეგი კრიტერიუმების მიხედვით:**

* შესასყიდი საქონლის/მომსახურების ფასი
* კომპანიის გამოცდილება / სანდოობა
* საკვალიფიკაციო დოკუმენტების სრულყოფილად წარმოდგენა;

საბოლოო გადაწყვეტილების მიღება მოხდება მხოლოდ შეთავაზებული კოლოკაციის სერვისის გაწევის ადგილის დათვალიერებისა და მისი მისაღებობის შემთხვევაში. მისაღებობის საკითხს ერთპიროვნულად წყვეტს შემსყიდველი.

* + - 1. **სატენდერო წინადადება**

**(ა)** სატენდერო წინადადებას თან უნდა ერთვოდეს შემდეგი დოკუმენტაცია/ინფორმაცია:

1. პრეტენდენტი იურიდიული პირის ამონაწერი საჯარო რეესტრის სამეწარმეო რეესტრიდან;
2. ცნობა იმის შესახებ, რომ პრეტენდენტის საკუთრებაში/მფლობელობაში არსებულ იმ უძრავ ქონებაზე, რომელიც გამოყენებულ იქნება მომსახურების გაწევისათვის, არ არის რეგისტრირებული რაიმე სახის შეზღუდვა/აკრძალვა/ყადაღა;
3. ცნობა შემოსავლების სამსახურიდან ბიუჯეტის წინაშე დავალიანების არარსებობის შესახებ;
4. ცნობა, რომ არ მიმდინარეობს პრეტენდენტის მიმართ რეორგანიზაცია-ლიკვიდაცია და/ან გადახდისუუნარობის საქმის წარმოება;
5. ბოლო 1 (ერთი) დასრულებული ფინანსური წლის ბალანსი და მოგება-ზარალის უწყისი;
6. კომპანიის კორპორატიული კლიენტების ჩამონათვალი;
7. მინიმუმ ორი სარეკომენდაციო წერილი;
8. „ინფორმაცია პრეტენდენტის შესახებ“, შევსებული დანართ #2-ში მითითებული სახით;
9. კონფიდენციალურობაზე შეთანხმების პრეტენდენტის მხრიდან ხელმოწერილი ვერსია (შეთანხმება თან ერთვის დანართი #3-ის სახით);
10. პრეტენდენტის მიერ ხელმოწერილი აფიდავიტი - აფიდავიტი მოცემულია დანართი დანართი #4-ს სახით;
11. შევსებული და ხელმოწერილი კომერციული შეთავაზება (ლარში, დღგ-ს ჩათვლით);
12. ინფორმაცია ტენდერით გათვალისწინებული მომსახურების/შესყიდვის აღსრულებაზე (დეტალები, აღწერილობა, გამოცდილება, ფოტომასალა და სხვა არსებითი გარემოებები/პირობები).

პრეტენდენტის მიერ მომზადებული ყველა დოკუმენტი უნდა იყოს ხელმოწერილი პრეტენდენტის უფლებამოსილი პირის მიერ და დამოწმებული ბეჭდით (ასეთის არსებობის შემთხვევაში).

დოკუმენტაციის მომზადების თარიღი წინ არ უნდა უსწრებდეს სატენდერო დოკუმენტების წარდგენის თარიღს 5 კალენდარულ დღეზე მეტი ვადით.

პრეტენდენტი სატენდერო წინადადების წარმოდგენით ადასტურებს, რომ (ა) იგი გაეცნო დანართი #5-ის სახით წარმოდგენილ შესყიდვის ხელშეკრულების ნიმუშს, რომლის გაფორმებაც მოხდება გამარჯვებულ პრეტენდენტთან და თანახმაა აღნიშნული რედაქციის გაფორმებაზე და (ბ) მისთვის ცნობილია, რომ ხელშეკრულების მოქმედების პერიოდში არ აქვს უფლება, გაზარდოს სახელშეკრულებო ფას/ებ/ი ან სხვაგვარად გააუარესოს შემსყიდველის მდგომარეობა.

შემსყიდველი უფლებამოსილია ხელშეკრულებაში განახორციელოს გარკვეული პირობების დაზუსტება/შეცვლა/დამატება;

**(ბ) დამატებითი მოთხოვნები (ასეთის არსებობისას):**

იმ შემთხვევაში, თუ შესყიდვის პროცესში ადგილი ექნება საავანსო გადახდის მოთხოვნას, გამარჯვებულ პრეტენდენტთან ხელშეკრულების გაფორმებისათვის სავალდებულო პირობაა, ავანსის უზრუნველსაყოფი საბანკო გარანტიის წარმოდგენა შემსყიდველისათვის, გაცემული ამ უკანასკნელისათვის მისაღები ფინანსური ინსტიტუტის მიერ.

* + - 1. **პრეტენდენტის დისკვალიფიკაცია**

შემსყიდველი უფლებამოსილია მოახდინოს პრეტენდენტის დისკვალიფიკაცია თუ:

1. პრეტენდენტი ირიცხება მოვალეთა რეესტრში;
2. პრეტენდენტის იმ უძრავ ქონებაზე, რომელიც გამოყენებული უნდა იყოს მომსახურების გასაწევად, რეგისტრირებული იქნება რაიმე სახის შეზღუდვა/აკრძალვა/ყადაღა;
3. მიმდინარეობს პრეტენდენტის რეორგანიზაცია, ლიკვიდაცია ან გადახდისუუნარობის საქმის წარმოება;
4. სატენდერო განაცხადით მოთხოვნილი დოკუმენტაცია/ინფორმაცია:

* სრულად არ იქნება წარმოდგენილი;
* არ შეესაბამება დადგენილ მოთხოვნებს;
* არ შეესაბამება სინამდვილეს;
* ყალბია.

1. არსებობს სხვა ობიექტური გარმოება, რომელიც შეუძლებელს ხდის პრეტენდენტის შემდგომ მონაწილეობას ტენდერში.
   * + 1. **კონფიდენციალურობა**

პრეტენდენტი პასუხისმგებელია შემსყიდველის მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე, მისი დასრულების შემდეგაც, მიუხედავად ტენდერის შედეგებისა.

* + - 1. **სატენდერო წინადადების წარდგენა**

სატენდერო წინადადებების წარდგენა უნდა მოხდეს ელექტრონულად, [www.tenders.ge](http://www.tenders.ge)-ზე, დახურული კონვერტის პრინციპით.

პრეტენდენტებმა სატენდერო წინადადებები უნდა წარმოადგინონ არაუგვიანეს 2018 წლის 12 სექტემბრის 18:00 საათისა.

შერჩევის პროცესის მსვლელობისას პრეტენდენტებს უფლება აქვთ მოითხოვონ მათთვის საჭირო ინფორმაცია. დამატებითი ინფორმაციის მოთხოვნის ან კითხვების არსებობის შემთხვევაში, გთხოვთ, მოგვწეროთ ელექტრონული ფოსტის მისამართზე: [Evex\_Purchasing@evex.ge](mailto:Evex_Purchasing@evex.ge).